Predlog SKLEP SVETA o stališču, ki naj ga sprejme Evropska unija v okviru Sveta ministrov AKP-EU o reviziji pogojev za financiranje naložb (poglavje 1 Priloge II k Sporazumu o partnerstvu AKP-ES) /* COM/2012/0113 final - 2012/0052 (NLE) */





OBRAZLOŽITVENI MEMORANDUM Sporazum o partnerstvu med članicami skupine afriških, karibskih in pacifiških (AKP) držav na eni strani ter Evropsko skupnostjo in njenimi državami članicami na drugi, podpisan v Cotonouju dne 23. junija 2000[1], določa, da je Sklad za spodbujanje naložb v AKP sestavljen iz sredstev, ki se upravljajo kot obnovljivi sklad, in donacij v obliki subvencij za financiranje obrestne mere. Prav tako določa, da se lahko do 10 % proračunskih sredstev, namenjenih subvencioniranju obrestne mere, uporabi za podporo tehnični pomoči v zvezi s projekti v državah AKP (Priloga II k Sporazumu o partnerstvu AKP-ES, poglavje 1, člena 1(3) in 2(9)). Tehnična pomoč v zvezi s projekti partnerskim državam in investitorjem pomaga bolje pripraviti in nadzirati njihove naložbene projekte, izboljšati kakovost in učinek naložb ter srednje- in dolgoročno povečati upravljavske zmogljivosti lokalnih partnerjev. Kot je predvideno v členu 6b poglavja 1 Priloge II k Sporazumu o partnerstvu AKP-ES, je bilo v letu 2010 izvedeno vmesno vrednotenje Sklada za spodbujanje naložb, in sicer v obliki neodvisne ocene, ki je zajela obdobje 2003–2009. Zaradi celovitosti so bile zajete tudi dejavnosti Evropske investicijske banke (EIB) v okviru lastnih sredstev. Z vrednotenjem je bilo ugotovljeno, da je bila uporaba tehnične pomoči pomemben element dodane vrednosti dejavnosti EIB na splošno, zlasti pa Sklada za spodbujanje naložb, ki je prispevala h krepitvi upravljavskih praks finančnih posrednikov. Hkrati je bilo opaženo, da so sedanja proračunska sredstva za tehnično pomoč preveč omejena, in priporočeno, naj se razvijejo mehanizmi za zagotovitev dodatnih sredstev za donacije za tehnično pomoč skupaj z drugimi instrumenti, ki jih upravlja Evropska investicijska banka, kot so posojila in kapitalske naložbe. Evropska komisija in Evropska investicijska banka sta sprejeli to priporočilo. Namen tega predloga je torej omogočiti, da bodo dejavnosti Evropske investicijske banke tako v okviru Sklada za spodbujanje naložb kot v okviru lastnih sredstev EIB med izvajanjem sedanjega finančnega protokola (10. Evropski razvojni sklad), pa tudi pozneje, še naprej deležne koristi tehnične pomoči v zvezi s projekti. V skladu s členom 100 Sporazuma iz Cotonouja se lahko Priloga II spremeni s sklepom Sveta ministrov AKP-EU. Cilj predlaganega sklepa je povečati delež proračunskih sredstev, namenjenih za subvencije obrestne mere, ki ga je mogoče porabiti za projekte, povezane s tehnično pomočjo, z 10 % na 15 %, kot je določeno v členih 1(3) in 2(9) poglavja 1 Priloge II k Sporazumu o partnerstvu AKP-ES. Opozoriti je treba, da ta delež pomeni zgornjo mejo. Komisija predlaga, naj Svet sprejme priloženi sklep. 2012/0052 (NLE) Predlog SKLEP SVETA o stališču, ki naj ga sprejme Evropska unija v okviru Sveta ministrov AKP-EU o reviziji pogojev za financiranje naložb (poglavje 1 Priloge II k Sporazumu o partnerstvu AKP-ES) SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 209(2) v povezavi s členom 218(9) Pogodbe, ob upoštevanju Sporazuma o partnerstvu med članicami afriške, karibske in pacifiške skupine držav na eni strani ter Evropsko skupnostjo in njenimi državami članicami na drugi strani, podpisanega v Cotonouju, dne 23. junija 2000[2] (v nadaljnjem besedilu: Sporazum o partnerstvu AKP-ES), ob upoštevanju predloga Komisije, ob upoštevanju naslednjega: (1)(1) Člen 100 Sporazuma o partnerstvu določa, da lahko Svet ministrov na priporočilo Odbora držav AKP in EU za sodelovanje pri financiranju razvoja revidira, pregleda in/ali spremeni priloge Ia, Ib, II, III, IV in VI k Sporazumu. (2)(2) Vmesno vrednotenje o uporabi Sklada za spodbujanje naložb in lastnih sredstev EIB v regiji AKP je bilo izvedeno v skladu s členom 6b poglavja 1 Priloge II k Sporazumu o partnerstvu AKP-ES. Eno od priporočil po vrednotenju je bilo namenjeno zagotovitvi dodatnih sredstev za donacije za tehnično pomoč. (3)(3) Ob upoštevanju izidov vmesnega vrednotenja je namen predlagane revizije Priloge II k Sporazumu o partnerstvu AKP-ES povečanje deleža proračunskih sredstev, namenjenih za subvencije obrestne mere, ki ga je mogoče porabiti za projekte, povezane s tehnično pomočjo, z 10 % na 15 %, kot je določeno v členih 1(3) in 2(9) poglavja 1 Priloge II k Sporazumu o partnerstvu AKP-ES – SPREJEL NASLEDNJI SKLEP: Člen 1 Stališče, ki naj ga Evropska unija sprejme v okviru Sveta ministrov AKP-EU o reviziji Priloge II k Sporazumu o partnerstvu AKP-ES, temelji na priloženem osnutku sklepa Sveta ministrov AKP-EU. Člen 2 Po sprejetju se sklep Sveta ministrov AKP-EU objavi v Uradnem listu Evropske unije. V Bruslju, 19.3.2012 Za Svet Predsednik PRILOGA Osnutek SKLEP SVETA MINISTROV AKP-EU o reviziji pogojev za financiranje naložb (poglavje 1 Priloge II k Sporazumu o partnerstvu AKP-ES) SVET MINISTROV AKP-EU JE – ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani, podpisanega v Cotonouju dne 23. junija 2000[3], kakor je bil spremenjen v Luxembourgu dne 25. junija 2005[4] in Ouagadougouju dne 22. junija 2010[5] (v nadaljnjem besedilu: Sporazum o partnerstvu AKP-EC), ter zlasti člena 100 Sporazuma, ob upoštevanju naslednjega: (1) Vmesno vrednotenje o uporabi Sklada za spodbujanje naložb in lastnih sredstev EIB v regiji AKP je bilo izvedeno v skladu s členom 6b poglavja 1 Priloge II k Sporazumu o partnerstvu AKP-ES. Eno od priporočil po vrednotenju je bilo namenjeno zagotovitvi dodatnih sredstev za donacije za tehnično pomoč. (2) Ob upoštevanju izidov vmesnega vrednotenja je namen predlagane revizije Priloge II k Sporazumu o partnerstvu AKP-ES povečanje deleža proračunskih sredstev, namenjenih za subvencije obrestne mere, ki ga je mogoče porabiti za projekte, povezane s tehnično pomočjo, z 10 % na 15 %, kot je določeno v členih 1(3) in 2(9) poglavja 1 Priloge II k Sporazumu o partnerstvu AKP-ES – SKLENIL: Člen 1 Poglavje 1 Priloge II k Sporazumu o partnerstvu AKP-ES se spremeni: 1. v členu 1 se odstavek 3 nadomesti z naslednjim: „Subvencije za obresti se lahko kapitalizirajo ali uporabijo v obliki nepovratnih sredstev. Znesek subvencije obrestne mere, izračunan glede na njegovo vrednost ob izplačilu posojila, se obračuna glede na dodelitev subvencije obresti iz odstavka 2(c) Priloge 1b in plača neposredno Banki. Za podporo tehnični pomoči v zvezi s projekti v državah AKP se lahko uporabi tudi do 15 % dodeljenih sredstev, namenjenih subvencioniranju obrestne mere.“; 2. v členu 2 se odstavek 9 nadomesti z naslednjim: „Subvencije za obresti se lahko kapitalizirajo ali uporabijo v obliki nepovratnih sredstev. Za podporo tehnični pomoči v zvezi s projekti v državah AKP se lahko uporabi do 15 % proračunskih sredstev, namenjenih subvencioniranju obrestne mere.“ Člen 2 Ta sklep začne veljati na dan sprejetja. V […], […] Za Svet ministrov AKP-EU Predsednik [1] UL L 317, 15.12.2000, str. 3. Sporazum, kakor je bil spremenjen s Sporazumom, podpisanim v Luxembourgu dne 25. junija 2005 (UL L 287, 28.10.2005, str. 4), in s Sporazumom, podpisanim v Ouagadougouju dne 22. junija 2010 (UL L 287, 4.11.2010, str. 3). [2] UL L 317, 15.12.2000, str. 3. Sporazum, kakor je bil spremenjen s Sporazumom, podpisanim v Luxembourgu dne 25. junija 2005 (UL L 287, 28.10.2005, str. 4), in s Sporazumom, podpisanim v Ouagadougouju dne 22. junija 2010 (UL L 287, 4.11.2010, str. 3). [3] UL L 317, 15.12.2000, str. 3. Sporazum, kakor je bil popravljen v UL L 385, 29.12.2004, str. 88. [4] UL L 209, 11.8.2005, str. 27. [5] UL L 287, 4.11.2010, str. 3.